En nokså stor (ca. 25-30 millimeter), avlang, blank, mørkt rødbrun hornbille, men blant de mindre artene i slekten . Hannen har et kraftig, krumt horn på hodet, thorax er noe uthulet foran, uthulingen dekker mye av oversiden og har grov, nettmasket mikroskulptur på hver side. Hunnen har ikke noe horn i pannen eller uthuling på thorax, men en liten knøl i pannen. Dekkvingene er glatte og blanke.